# SN Brussels Airlines

### Από τη Βικιπαίδεια, την ελεύθερη εγκυκλοπαίδεια

Η SN Brussels Airlines (SNBA) είναι μια βελγική αεροπορική εταιρεία, που έχει ως βάση το Διεθνές Αεροδρόμιο Βρυξελλών. Η εταιρεία προήλθε από την DAT, Delta Air Transport, η οποία ήταν θυγατρική της χρεοκοπημένης Sabena. Η SNBA, είναι μέλος της ΙΑΤΑ και της Ένωσης Ευρωπαϊκών Αεροπορικών Εταιρειών (ΑΕΑ).

## [Επεξεργασία] Ιστορία της SNBA

Μετά την χρεοκοπία της Sabena, το Βέλγιο δεν είχε κρατικό αερομεταφορέα. Η SN Brussels Airlines ιδρύθηκε το 2002, όταν ένας όμιλος Βέλγων επενδυτών (εταιρείες, πιστωτικά ιδρύματα και επενδυτικές εταιρείες) όπως επίσης και το κράτος του Βελγίου, δημιούργησε την εταιρεία συμμετοχών SN Airholding, με Πρόεδρο τον Etienne Davignon.

Τον Φεβρουάριο του 2002, η SN Airholding απέκτησε την εταιρεία DAT, που ήταν θυγατρική της Sabena και δεν είχε κηρύξει πτώχευση σε αντίθεση με τη μητρική της εταιρεία και την μετονόμασαν σε SN Brussels Airlines. Η SN Airholding κατέχει το 92% των μετοχών της εταιρείας. Η SNBA τοποθετήθηκε στην ευρωπαϊκή αγορά ως μια μικρή εταιρεία με πλήρες σέρβις, συνδέοντας τις Βρυξέλλες με την υπόλοιπη Ευρώπη. Η SNBA πετά επίσης σε προορισμούς της Αφρικής, συνεχίζοντας την παράδοση της προκατόχου Sabena, η οποία και διατηρούσε πυκνό δίκτυο προορισμών στην ήπειρο αυτή. Η SNBA έχει συνάψει εμπορική συμφωνία για πτήσεις κοινού κωδικού με την American Airlines, για να προσφέρει στο επιβατικό κοινό της πτήσεις προς τις Ηνωμένες Πολιτείες Αμερικής.

Στις 12 Απριλίου 2005, η SN Airholding υπέγραψε συμφωνία με τον Richard Branson, ο οποίος παρέδωσε στην SN Airholding τον έλεγχο της Virgin Express, μιας χαμηλού κόστους αεροπορικής εταιρείας με έδρα το Βέλγιο. Το όνομα της Virgin Express αναμένεται να σταματήσει να χρησιμοποιείται μέσα στους επόμενους μήνες.

Τον Ιούλιο του 2005, η SNBA ανακοίνωσε την έναρξη πτήσεων κοινού κωδικού προς Τορόντο και Αμπού Ντάμπι με την εταιρεία Etihad Airways.

Στις 31 Μαρτίου 2006, η SNBA και η Virgin Express ανακοίνωσαν τη συγχώνευσή τους σε μία εταιρεία. Το όνομα της νέας εταιρείας δεν έχει αποφασιστεί, υπάρχουν όμως σκέψεις για την επαναφορά του ονόματος της Sabena. Η νέα εταιρεία σκοπεύει να γίνει η κύρια εταιρεία τακτικών πτήσεων στο αεροδρόμιο των Βρυξελλών, κατέχοντας μερίδιο 55%. Επιπλέον, η νέα εταιρεία σκοπεύει να ισχυροποιήσει τη θέση της στην Αφρική και να αποκτήσει περισσότερους υπερατλαντικούς προορισμούς. Η SN Airholding είναι σήμερα μία από τις κυριότερες υποψήφιες εταιρείες για την απόκτηση της χρεοκοπημένης αεροπορικής εταιρείας του Καμερούν, Camair.

## [Επεξεργασία] Ο Στόλος της SNBA

BAE Systems Avro 146-RJ85

- 14 BAe Avro RJ85
- 12 BAe Avro RJ100
- 6 BAe 146
- 3 Airbus A319-100
- 3 Airbus A330-300

Η SNBA πρόσφατα αποφάσισε να προσθέσει ακόμα ένα αεροσκάφος τύπου Airbus A330-300 στο στόλο της, αυξάνοντάς τον αριθμό των αεροσκαφών αυτού του τύπου σε 4.

## [Επεξεργασία] Κωδικοί της SNBA

- Κωδικός ΙΑΤΑ: SN
- Κωδικός ICAO: SBA
- Callsign: S-Tail (Estail)

## [Επεξεργασία] Εξωτερικοί Σύνδεσμοι

- SN Brussels Airlines
- SN Brussels Airlines Corporate

Ανακτήθηκε από "http://el.wikipedia.org../../../s/n/_/SN_Brussels_Airlines_33ee.html"

Κατηγορία: Βελγικές Αεροπορικές εταιρείες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Suomi
- Français
- Bahasa Indonesia
- Nederlands
- ‪Norsk (bokmål)‬
- Português
- Српски / Srpski
- Svenska